
Søg 

UFO-Mail nr. 

269 

20. august 2018 


Farligt 

Der står „konstant mennesker på spring for at fodre os med 
netop deres frygt- og bekymringspassion - hvad enten det 
handler om det farlige her og nu, de skjulte farer eller den 
forfærdende fremtid." 

Af Kim Møller Hansen 

I UFO-Mail nr. 186 gengav jeg i artiklen „Dette frygter amerikanerne" 
en landsdækkende meningsmåling udført af det amerikanske Chapman 
University i Californien. Meningsmålingen handlede om, hvad der 
spreder frygt blandt amerikanerne. 

Artiklen blev afsluttet med denne opfordring: Findes der en dansk eller 
europæisk undersøgelse ligesom den amerikanske? De udeblevne svar 
på spørgsmålet tyder på, at vi åbenbart ikke har en tilsvarende dansk 
undersøgelse. Til gengæld er der udkommet en fremragende dansk 
bog om den udbredte frygt- og bekymringspassion, hvem/hvad der 
skaber den, og hvordan vi kan træne vores skepsis fra 
morgenstunden. 

Bogen Farligt - Hvordan de fodrer din frygt, og hvorfor du æder det 
går i kødet på emner som: Frygt som våben, Når hjernen forfører (om 
vores intuition), De gode gamle dage (om vores fortid). Nå, ikke 
alligevel (om medier), Nyt studie viser (om forskere), Din 
opmærksomhed, tak (om organisationer) og I terrorens tidsalder (om 
politikere og andre). 

Alle kapitler er velskrevne og fyldt med gode eksempler og 
kildehenvisninger. 


FARLIGT 



HVORDAN DE 
FODRER DIN FRYGT 
OG HVORFOR DU 
ÆDER DET 

nuller 


Hans Jørgen Nielsen og Steffen Andersen: 
Farligt - Hvordan de fodrer din frygt, og 
hvorfor du æder det, 312 sider. Gyldendal 
2018. Forfatternes hjemmeside: 
http://farligt.dk/. 


Lynkursus i farlig journalistik 

Et af rådene i bogens lynkursus i farlig journalistik er: „Grib om, nødvendigt, til det ultimative spørgsmål: ,Kan 
du fuldstændig udelukke, at ... ?' De færreste kan udelukke ret meget. Så det virker ofte, og du kan skrive , 
Det kan ikke udelukkes, at situationen kan udvikle sig til [et-eller-andet-grimt], vurderer ekspert'." 


http://www.sufoi.dk/ufo-mails/um-20 18/uml 8-269.php[24/04/2019 21:17:51] 


















UFO-Mail nr. 269 - Gratis nyhedsbrev - ufo - sufoi.dk - ufo.dk 


Farligt tager læseren med pa en underholdende, lærerig og øjeabnende rejse ind i en verden (= vores hverdag), 
hvor det afdækkes, hvem der fodrer os med frygt, hvilke greb de benytter sig af og hvilke mekanismer, der driver 
dem. 

Bogen giver også svar på spørgsmålet „Hvorfor er vi mennesker mere end villige til at æde frygt, når vi får den 
tilbudt?", ligesom forfatterne afslutningsvis giver „Syv et halvt skeptisk greb" til at træne vores skepsis - en slags 
fornuftens spamfiltre. De gode råd skal ikke gennemgås her, da de giver bedst mening, når man har læst hele 
bogen. Gør endelig det. Du vil blive farligt underholdt og sikkert også klogere. 

Hvis du gerne vil vaccineres mod frygt- og bekymringspassion og dommedagsprofetier, så læs både Farligt - Hvordan 
de fodrer din frygt > og hvorfor du æder det og Hans Roslings bog Factfulness -10 grunde til at vi misforstår verden - 
og hvorfor den er bedre end vi tror. 


Ufoer på danske biblioteker 

En søgning på ordet „ufo" på bibliotek.dk giver over 2.000 hits. Der er mange forskellige typer bøger om ufoer og til 
alle aldersgrupper - heraf mange udgivelser fra SUFOI. Det er også på biblioteket, du kan låne mange af de titler, 
som nu er udsolgt i SUFOI's webbutik. 



-i-Krl - 

»HlkÅhiig 


ulviklii 


Bogreol på Aarup Bibliotek på Fyn. 


(Foto: Jes Agersnap Henningsen) 

Heldigvis kan vi stadig tilbyde sidste års roste udgivelse UFO'er - Myter og viden. Bogen er indbundet i A4-format, 
på 204 sider og med 120 illustrationer i s/h og farve. Prisen er kr. 349,00. Læs mere om indholdet her og se videoen 
om bogen: 



Vi kan også fortsat tilbyde billige ufobøger fra Gyldendal til børn og unge. Læs mere her. 


Tidsskrifter om mystiske fortidsgåder 
og det okkulte 

Spændende gamle og sjældne tidsskrifter og kvartalsmagasiner fundet under oprydning sælges til spotpris. 

Tidsskrifterne købes ved at skrive til Kim Møller Hansen, og de sælges efter først-til-mølle-princippet. Sælges 
samlet for kr. 1.200. Til prisen lægges porto. 

Det Ukendte 

2. årgang 1979-80. nr. 1-6 

3. årgang 1980-81. nr. 1-6 

4. årgang 1981-82, nr. 1-6 

5. årgang 1983, nr. 1-6 

6. årgang 1984, nr. 1-6 

Det Ukendte. Et magasin om det fantastiske 

1984-85 nr. 1-6 

Vision 

1985, nr. 1-6 
Nr. 1/1986 

Vor Eventyrlige Verden, 2. årgang nr. 2 
Columbus 

Nr. 1-4, 1987 
Nr. 1-4, 1988 
Nr. 1-4, 1989 
Nr. 1-4, 1990 





Videnskabelige eksperter eller glade 
amatører? 


I det 21. århundrede har reality-tv og internettet i høj grad bidraget til at øge offentlighedens 
interesse for spøgelser, ufoer, kryptozoologi og andre usædvanlige fænomener. I 2010 fandtes 
der omkring 2.000 amatørgrupper i USA. Spøgelsesjægere, Bigfoot-jægere og ufointeresserede 
benytter sig af forskelligt (angiveligt) videnskabeligt udstyr og metoder til at bevise, at det 
paranormale eksisterer. Den amerikanske kulturs falden på halen for videnskabelighed 
kombineret med offentlighedens manglende viden om videnskabelige metoder har skabt en niche 
for selvbestaltede paranormale eksperter, der forsøger at opnå national anerkendelse uden at 
have en videnskabelig uddannelse. Dette er temaet for Sharon A. Hiils læseværdige bog 
Scientifical Americans - The Culture of Amateur Paranormal Researchers. 

Af Kim Møller Hansen 


Af de 2.000 amerikanske amatørgrupper, som Sharon A. Hiil i har undersøgt - ved 
primært at gennemtrawle de mange gruppers hjemmesider og udgivelser - udgør 
grupperinger, der jager spøgelser, hovedparten. 

I USA var interessen for spøgelser i 2010 væsentligt større end for ufoer, hvilket også 
afspejler sig i Hilis vægtning af indholdet i bogen Scientifical Americans - The Culture of 
Amateur Paranormal Researchers. I det hele taget har troen på paranormale fænomener 
o. lign. et årelangt solidt tag i den amerikanske befolkning, hvilket Hili dokumenterer 
med referencer til flere amerikanske Gallup-målinger. 

Interessen for - og i nogle tilfælde nærmest besættelsen af - spøgelses-jagt er især 
blevet boostet af utallige tv-serier med „dokumentarer" om spøgelser. Ifølge Sharon A. 
Hiil er amerikanske tv-shows om paranormale fænomener sammensat, så de nøjes med 
at underholde den nysgerrige i stedet for at klarlægge sandheden. 

MUFON (Mutual UFO Network) er USA's største ufoorganisation og vil gerne fremstå som 

Sharon A. Hiil er geolog 
og forfatter til 
videnskabelige og 
paranormale emner. 


videnskabelig i sin tilgang til folks ufooplevelser (i MUFON's verden er ufo - besøg fra 
andre verdener), men som det tidligere er fremgået her i UFO-Mail (se fx artiklen „Men 
han har jo ikke noget på"), er der meget stor forskel på, hvad MUFON siger/skriver, og 
hvad organisationen gør i virkeligheden. Dette bekræftes også af Hiils analyse. 



Scientifical 

Americans 


Scientifical Americans - The Culture of Amateur Paranormai Researchers indeholder følgende kapitler: 
Introduction: Popular Paranormality vs. Skepticism 

1. Amateur Research and Investigation Groups (ARIGs) 

2. The Paranormai in Popular Culture 

3. Ghost Hunters and Paranormai Investigators 

4. Seeking Monsters: Bigfoot and Other Cryptids 

5. UFO Spotters 

6. Twenty-first Century ARIGs 

7. Science and the Public 

8. Science and the Paranormai 

9. ARIG Portrayal of Science to the Public 

10. Methods and Evidence 

11. Inquiry and Investigation 

12. Pseudoscience 
Conclusion: Beyond the Veil 
Appendix: Ghost Hunting Guidebooks 
Chapter Notes 
References 
Index 



The Culture of Amateur 
Paranormai Researchers 


SBAROH A. HILL 


V 


Sharon A. Hiil: „Scientifical 
Americans - The Culture of 
Amateur Paranormai 
Researchers", 254 sider, 
McFarland 2017 


Den amerikanske journalist og forfatter John A. Keel (1930-2009), som har spillet en væsentlig rolle i ufomytens 
barndom, beskrev i 1975 i artiklen „The Flying Saucer Subculture" ufobevægelsen som bestående af ikke- 
professionelle, ikke-sociale mennesker med identitetsproblemer og uden en højere uddannelse, hvor den aktive 
deltagelse er et egotrip og en flugt fra et utilfredsstillende liv. En hård vurdering, men ikke desto mindre meget tæt 
på Hiils generelle vurdering af de personer, som er aktive i de mange amerikanske „Amateur Research and 
Investigation Groups" (ARIGs). 


Projekt Prometheus 

Et tværorganisatorisk møde i april 1981 med deltagelse fra SUFOI, FUFOS og Valby UFO Center besluttede at 
gøre 1982 til et ufologisk emneår i Danmark for at fokusere de sparsomme ressourcer på et bestemt emne. 

Emnet blev valgt til - noget kontroversielt - at være ufologerne selv. Baggrunden for dette valg var at supplere 
den eksisterende forskning i ufoberetninger og observatører med en undersøgelse af også ufologerne, der jo 
selv var en stor og vigtig brik i hele opfattelsen af ufofænomenerne. Man kunne populært sige, at ufoer alene 
eksisterer på grund af ufologerne, og det kunne derfor være vigtigt at se på deres indflydelse på hele sagen. 

En række aktiviteter blev planlagt for dette emneår. En af disse var Projekt Prometheus, der skulle analysere 
danske ufologer gennem en spørgeskemaundersøgelse. Dette skulle inkludere en personlighedsprofil af 
ufologerne for at se, om deres personlige karakteristika var de samme eller anderledes end befolkningen i 
almindelighed. 

Projekt Prometheus skulle udføres af Per Andersen (SUFOI) og Kim Lykkegaard (FUFOS) uden for 
organisationerne, og det var således ikke et SUFOI-projekt, et faktum der ikke stod lige klart for alle. Per 
Andersen blev kritiseret for at blande SUFOI ind i et sådant projekt. I det hele taget fik Projekt Prometheus en 
blandet modtagelse, også i SUFOI, hvor man blandt andet kritiserede, at man ikke mente, anonymiteten blev 
bevaret på grund af de stillede spørgsmål og det ringe antal besvarelser, der kunne forventes. 

Projekt Prometheus blev ikke gennemført > men kunne have givet værdifuld viden om de mange frivillige , der 
bruger deres fritid på at undersøge folks ufooplevelser, mange år før Sharon A. Hili indledte sin amerikanske 
undersøgelse i 2010. 

(Kilde: SUFOIs Historie 1975-2000 , redigeret af Per Andersen, SUFOI 2003. Uddrag gengivet her med 
afsluttende kommentar i kursiv af Kim Møller Flansen) 


Sådan skabes tro 



James E. Alcock har siden 
1973 været professor i 
socialpsykologi og er bl.a. 
tilknyttet Committee for 
Skeptical Inquiry. 


Det amerikanske forlag Prometheus Books 
har igennem årene udgivet mange væsentlige 
bøger. James E. Alcocks murstenstykke bog 
Belief udgivet i april 2018 er ingen 
undtagelse. 

Af Kim Møller Hansen fl I 

Belief - What It Means to Believe and Why Our 
Convictions Are So Compelling beskriver troens 

psykologi fra alle vinkler: Hvordan tro opstår og mur <mcm^ ic sitnvt mi 

formes af indre faktorer som perception, hukommelse, wjnoimwnimmKSMWreuiiHi 
personlige bevæggrunde, følelser og tidligere tro - 
samt af ydre faktorer som erfaringer, tilknytning til en 
gruppe, socialt pres og manipulation. 


Belief behandler på sine 638 sider og mange noter 
alle tænkelige emner. Også troen på, at Jorden får 
besøg udefra, men dog kun på få sider, og indholdet 
af disse vil i forvejen være kendt stof for UFO-Mails 
læsere. Man skal således ikke læse Belief i forventning 
om at blive klogere på ufomyten, men fordi man 
gerne vil vide mere om troens psykologi i 
almindelighed - skrevet af en vidende og velskrivende 
forfatter. 


JAMES E. ALCOCK 


James E. Alcock: „Belief - 
What It Means to Believe 
and Why Our Convictions Are 
So Compelling ", 638 sider, 
Prometheus Books 2018. 

Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's Støttekreds 
i 2019 

- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af 
usædvanlige himmelfænomener. Du kan læse om SUFOI's formål og vision her. 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive 
ufo.dk og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling foregår via netbank til konto 3113-9117725. Brug venligst kortkode 01 og anfør navn, adresse og 
bestillingsnummeret (fx B-033) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


Vælg 1 af disse 4 titler: 


Ildkugler over Danmark 

- om sten der aldrig fløj 



Ildkugler over Danmark 
Værdi: Kr. 159,- 
Bestillingsnr.: B-088 



UFO'er - Myter og viden 
Værdi: Kr. 149,- 
Bestillingsnr.: B-087 


Mysteriet om UFO'er 
Værdi: Kr. 54,- 


Firestorm 
Værdi: Kr. 89,- 

Hr, Jamti E 

prtc t>’A 

Fi»nt 

UFO Sewwcr 

R restorm 



Arm Druffel 


Bestillingsnr.: B-054 


UFO-Mail udgives af Skandinavisk UFO Information. 


© SUFOI 2018. Nyhedsmedierne kan, i henhold til ophavsretsloven og med tydelig kildeangivelse, bringe citater fra 
signerede artikler. Artikler må kun bringes i deres hele udstrækning efter skriftlig aftale med Skandinavisk UFO 
Information - SUFOI. Print og fotokopier af indhold fra UFO-Mail er belagt med Copydan-vederlag. 

Hjemmeside Send UFO-Mail til en ven Tegn anbonnement Opsig abonnement 




© Skandinavisk UFO Information - SUFOI • Eilekiersvej 14, 4100 Ringsted 

